การบังคับใช้แรงงาน และการลักลอบนำไปบังคับค้าประเวณีในอินโดนีเซีย
อินโดนีเซียเป็นแหล่งที่มา ของแรงงานที่อพยพเคลื่อนย้ายไปทำงานตามที่ต่างๆ ที่ใหญ่มากแหล่งหนึ่ง แต่ผู้ใช้แรงงานเหล่านั้น กำลังเผชิญกับการโ
สถานเอกอัครราชทูตอเมริกัน ณกรุงจาการ์ตาจัดการประชุมเพื่อให้เกิดความตระหนักเกี่ยวกับประเด็นปัญหา ที่รัฐมนตรีว่าการกระทรวงการต่างประเทศอเมริกันฮิลลารีคลินตันเรียกว่าระบบทาสยุคใหม่นี้มากขึ้น เมื่อปีพุทธศักราช 2549 คุณเอลลีอานิตาเดินทางจากบ้านเกิดในอินโดนีเซีย ไปทำงานเป็นเลขานุการิณีที่ประเทศดูบายแต่ทันทีที่เธอไปอยู่ในดูบาย เธอก็โดนนายจ้างลวนลามทางเพศ พอเธอร้องเรียนเข้านายจ้างก็ให้เธอเลือกสองทาง คุณ เอลลี อานิตากล่าวไว้ตอนนี้ว่า "นายจ้างบอกว่าให้กลับไปอินโดนีเซียโดยไม่ได้เงิน หรือให้ไปยังประเทศใหม่"เมื่อเธอถามว่าประเทศใหม่ที่ว่านี้คือประเทศไหน?นายจ้างบอกว่าคือเคอร์ดิสถานซึ่งนายจ้างบอกว่าเป็นส่วนหนึ่งของประเทศอิตาลี จริงๆ แล้ว คุณเอลลี อานิตาโดนส่งไปยังเคอร์ดิสถานซึ่งเป็นส่วนหนึ่งของประเทศอิรัก ที่เคอร์ดิสถานเธอโดนสำนักงานจัดหางานปฏิบัติในทางที่มิชอบ และโดนกักตัวไว้โดยที่เธอมิได้สมัครใจในที่สุด เธอหนีจากที่ควบคุมออกไปได้โดยได้รับความช่วยเหลือจากองค์การระหว่างประเทศที่คอยให้ความช่วยเหลือ คุณ เอลลี อานิตา เล่าเรื่องที่เธอประสบมากับตัวเองนี้ให้ฟัง ระหว่างที่มีการประชุมเกี่ยวกับเรื่องการลักลอบค้ามนุษย์ที่ทางสถานเอกอัครราชทูตอเมริกันจัดขึ้น ณ กรุงจาการ์ตากระทรวงการต่างประเทศอเมริกันรายงานว่า มีผู้ที่ตกอยู่ในสภาพถูกบังคับใช้แรงงานและที่โดนบังคับให้ค้าประเวณีนั้นอยู่ราวๆสิบสองล้านคน และในจำนวนนั้นเป็นสตรี และเด็กหญิงเสียห้าสิบหกเปอร์เซ็นต์เพราะเหตุที่อินโดนีเซียเป็นแหล่งที่มาของแรงงานค่าแรงต่ำที่ใหญ่แหล่งหนึ่งพลเมืองงของอินโดนีเซียจึงตกอยู่ในฐานะล่อแหลม เอกอัครราชทูต ลูอิส ซีเดบาคา ผู้อำนวยการของสำนักสอดส่อง และปราบการลักลอบค้ามนุษย์แห่งกระทรวงการต่างประเทศอเมริกันกล่าวว่าการรักษาการณ์ตามกฎหมายและการให้ความช่วยเหลือแก่ผู้ที่ตกเป็นเหยื่อในอินโดนีเซียนั้นกระเตื้องดีขึ้นกว่าเก่า แต่ก็ยังต้องการความช่วยเหลืออยู่อีก เอกอัครราชทูต ลูอิส ซีเดบาคากล่าวไว้ตอนนี้ว่า "ดูเหมือนว่าระบบการคุ้มครองผู้ที่เดินทางไปทำงานยังที่อื่นๆยังขาดระเบียบข้อบังคับ ที่จะช่วยให้กลั่นกรองสำนักงานด้านแรงงานที่แสวงประโยชน์จากผู้ใช้แรงงานนั้นได้อย่างแท้จริงเมื่อเร็วๆ นี้ สื่อในอินโดนีเซียรายงานเกี่ยวกับเรื่องสาวใช้อินโดนีเซียหลายราย ผู้เดินทางไปทำงานที่มาเลเซียและโดนนายจ้างปฏิบัติแบบมิชอบแถมยังยึดหนังสือเดินทางของพวกเธอไว้ด้วย ผู้อำนวยการฝ่ายการคุ้มครองผู้ใช้แรง ที่ไปทำงานในต่างประเทศของกระทรวงแรงงานอินโดนีเซียอี กู๊สตี อาร์กากล่าวว่า รัฐบาลหยุดออกวีซ่าให้สตรีอินโดนีเซียไปทำงานที่มาเลเซียจนกว่าจะมีการแก้ไขบทบัญญัติบางประการเสียก่อน เขากล่าวไว้ตอนนี้ว่า"เรื่องที่ว่านั้นรวมถึงการแก้ไขบทบัญญัติ ที่อนุญาตให้นายจ้างยึดหนังสือเดินทางได้นั้นด้วย" แต่เอกอัครราชทูต ลูอิส ซีเดบาคาแห่งกระทรวงการต่างประเทศอเมริกันกล่าวว่า อินโดนีเซียจำเป็นจะต้องดำเนินคดีให้ความคุ้มครองและการป้องกันอย่างแข็งขันยิ่งกว่าเดิมเพื่อปฏิบัติตามมาตรฐานขั้นต่ำสุดสำหรับการกำจัดเรื่องการลักลอบค้ามนุษย์